Onsdag klokken 13 kan du følge den store finale i "Smart Parat Svar" direkte på TV2/Nord. Det store spørgsmål er jo, hvem der er Danmarks klogeste sjetteklasse? I Nordjylland har fem elever fra Sct. Mariæ Skole i Aalborg kæmpet sig i finalen, hvor de skal dyste mod sjetteklasser fra resten af landet. Eleverne skal dyste på paratviden i et hav af kategorier som "Harry Potter", "Mindcraft" og "Musik fra Danmark", og hver klasse repræsenteres af et udvalgt hold på fem elever med hvert deres speciale. Finalen sendes direkte på TV2/Nord fra kl. 13.00 til 16 onsdag. Finalen genudsendes onsdag aften fra klokken 20-23 og igen torsdag fra klokken 9.35-12.30. Det betyder, at de regionale nyheder udgår i de tidsrum.

Opsummering:
Følg 6. klasse fra Sct. Mariæ Skole i Aalborg, når TV2/Nord onsdag viser finalen i Danmarks store skolequiz "Smart Parat Svar".